Christian Fredrik Jacob von Munthe af Morgenstierne

Christian Fredrik Jacob von Munthe af Morgenstierne (født 23. mars 1806 i Bremen, død 28. mai 1888 i Kristiania) var en norsk militær offiser som også var kammerherre og gift med ei russisk prinsesse.Fødsels- og dødsdato er nevnt i Christian Frederik Jacob von Munthe af Morgenstierne hos Finnholbek.dk.

Fra 1818 var han elev ved landkadettakademiet (i dag Krigsskolen) i Kristiania, hvoretter han i 1823 oppnådde en surnumerær stilling som sekondløytnant, fra 1827 i fast stilling.  Dette var i den norske kavaleribrigade. Han ble i 1830 tilsatt som ordonnansoffiser for kong Karl III Johan (1773–1844) og gikk i 1831 inn i tjeneste som attaché ved den norsk-svenske utenriksstasjon i den russiske hovedstad St. Petersburg der han var inntil 1837. Fra 1833 hadde han også hatt tittelen kammerherre og ble da også gift der borte med ei russisk prinsesse.


 Familie 
Han var sønn av Bredo Henrik von Munthe af Morgenstierne den eldre (1774–1835) og Cathrine Elisabeth Fries (1781–1840). Faren ble i 1816 den første høyesteretts- og regjeringsadvokat i Norge, men var omkring 1805 i Tyskland og Holland der han jobbet som fiolinist etter å ha blitt midlertidig fradømt sine embeter. Begge foreldrene var forøvrig født i Danmark. Selv giftet Christian Fr. seg i 1836 med den russiske prinsesse Anastasia Sergiewna Soltikoff (1810–1853), hvis oldefar Piotr var bror til kammerherre Sergej Saltykov (1726–65)Slektstavle for den russiske adelsfamilien Saltykov Kona hadde tidligere vært æresdame hos keiserinnen av Russland og ble etter flyttingen statsfrue hos enkedronning Desideria av Sverige og Norge (1777–1860).

De fikk fem sønner og ei datter. Datteren Alexandra Cathrine Henriette  (1838–1881) ble hoffrøkenDatteren Alexandra var blant annet med på kroningsferden til Oslo i 1873, jfr.   og gift i 1857 med regjeringsadvokat Christian Lasson (1830–93), og derved mor til kunstnerne Per Lasson (1859–1883), Oda Krohg (1860–1935), Alexandra Lasson (1862–1955) som var gift med maleren Frits Thaulow og Bokken Lasson (1871–1970). Sønnen Carl Johan Maximilian (1844–1912) apoteker var far til arkitekten Christian Frederik Jacob von Munthe av Morgenstierne (1880–1967).

Hans første kone døde på morens gods i Moskva i 1853. Men Christian Fr. giftet seg raskt igjen i 1855 med Wilhelmine Christine Petersen (1825–1914)Ifølge Wilhelmine Christine Petersen  hos Skeel og Kannegaard, var hans andre kone født på det som skulle bli vår grunnlovsdag, nemlig 17. mai 1825, og død 30. juli 1914, bare et par dager etter utbruddet av den første verdenskrig. som var datter av en brigadelege fra Halden.  I 1885 bodde de i Kristiania.I henhold til Folketellingen 1885 bebodde de Fastings gate (Oslo) 2.

 Se også 
 Munthe af Morgenstierne for farsslekta

 Referanser 

Kategori:Norske offiserer
Kategori:Norske politimestere
Kategori:Norske diplomater
Kategori:Nordstjerneordenen
Kategori:Isabella den katolskes orden
Kategori:Mottakere av Dannebrogordenen‎
Kategori:Personer fra Oslo
Christian